*… ha bűneitek skarlátpirosak, hófehérek lesznek*… Ésaiás 1,18.

Reggel van. Kinézek az ablakon. A magas fenyők ágai meghajolnak a rájuk hullott vastag hóköpeny alatt, de a többi, leveleit vesztett fa is felvette téli ruháját.

Hófehér lett a világ.

Kisütött a nap. Felnézek az égre. A vékony, fehér felhők oszladoznak. Egyre inkább előtűnik az ég ragyogó kékje.

Hála tölti el a szívem. Jézusra, Megváltómra gondolok. Arra, hogy értem is meghalt, értem is kiontotta vérét. Arra, hogy az Ő áldozata árán bocsánatot kaptam minden rút, skarlátpiros bűnömre.

Tisztább, fehérebb lettem a hónál. Kegyelemből, egyedül az Ő érdeméért!

Méltó a dicséretre! Ő méltó erre egyedül!

Édes Zsuzsanna